钦定古今图书集成/明伦汇编/氏族典/第490卷 > 《廖用贤尚友录》 > 向钦
## 钦定古今图书集成/明伦汇编/氏族典/第490卷 > 《廖用贤尚友录》 > 向钦

按《万姓统谱》：“钦字德恭，慈谿人。幼嗜学，挟策未尝释
手。应五经试入学，家贫，资修仪以养父母，门人经指
授登甲科者相望。以贡授宜春训导，进诸生，日与讲
授，施及旁郡邑暨从宦子弟皆来学，间有贫不自存
者，钦量次给之。言及于利，辄面为发赤。迁新淦教谕。
父卒，终丧遂致仕。”